Enric Valor i Vives

**Enric Valor i Vives** (natu ntô 1911 n Castalla, l'Alcoià; mortu ntô 2000 n Valencia) era un cuntaturi valincianu e un grammaticanti chi fici cuntribbuti mpurtanti pâ ricugghiata e pû rinascimentu dâ littiratura valinciana, e era lu prumuturi principali dâ stannardizzazzioni dû catalanu ntra Valencia, Spagna.
## Biografìa
Enric Valor nascìu ntô 1911, figghiu di na famigghia ricca di Castalla, ntâ cuntìa valinciana di *l'[[Alcoià]]*. Ntô 1930, a l'età di dicinnovi anni, addivintau jurnalista n Alicante scrivennu pû jurnali satìricu: *El Tio Cuc*, n valencianu. Duranti la  Secunna Ripùbbrica Spagnola fici puru lu puliticanti. La sò richiesta principali era pû statutu autònumu pi Valencia, e puru pi stabbiliri la parrata d'Alicante comu *catalanu*. Duranti stu tempu travagghiava cu sti jurnali nazziunalìstici dâ cità di Valencia: *La República de les Lletres*, *El Camí*, *El País Valencià*. Quannu la Guerra Civili Spagnola accuminzau, iddu scigghìu lu latu ripubbricanu.

Doppu la guerra, limitau li soi attivitati pulìtichi pi cuncintràrisi suprâ littiratura. Ô principiu dî 1950ini accuminzau a pubbricari "*[[rondalles]]*", un tipu di fàvula cumuni valinciana, chi appareru nta *Rondalles valencianes* (1950-1958). Duranti li  1960ini turnau ê soi attivitati pulìtichi clannistini chi trattàvanu dû nazziunalismu valincianu e, pi cunziguenza, addivintau un priggiuneri pulìticu di Franco dû 1966 ô 1968. Nisciutu di priciuni, comu dissi iddu, "nenti struzzioni nun nni vinni nzignatu", funnau chi era quasi la prima rivista n valincianu ntô pirìudu doppu la guerra; *Gorg* ("Gira", in catalanu). Quannu la dittatura di Franco si abbaccau, Enric Valor era capaci a fari cchiù diffusi li soi opinioni, idei e òpiri littirari. Accuminzau a èssiri anuratu cu premi littirari e linguìstichi di tutti li parti catalani. Duranti li 1990ini cc'era un muvimentu tra la sucitati valinciana e gruppi culturali pi prupòniri Valor comu cannidatura pû Premiu Nobel pi Littiratura, ma murìu di corpu ntô 2000. Oi, strati, chiazzi, scoli, e cìrculi pi tutta Valencia vennu chiamati cû sò nomu.

## Òpiri Linguìstichi

La sò prima òpira linguìstica fu la rivista simanera *El Tio Cuc* stabbiluta n Alicante. Vinni scritta nta un catalanu *spagnulizzatu*, chî sbagghi grammàtici, ma adaciu, ô stissu tempu, stava agghiuncennu l'ortugrafìa catalana e struzzioni di grammatica ntra la sò scrittura. Stava aiutannu lu sviluppu d'un dizziunariu catalanu-valincianu-baliàricu sutta la dirizzioni di Francesc de Borja Moll. Comu Carles Salvador e Sanchis Guarner, era unu di prumutura principali dâ stannardizzazzioni dû catalanu n Valencia unni la grammàtica diPompeu Fabra addivintau diffusa, pi menzu d'òpiri comu *Curs de la llengua valenciana* (*Gorg*, 1961), *Millorem el llenguatge* (1971), e *Curso medio de gramática catalana referida especialmente al País Valenciano* (1973).

Ntô 1983 pubbricau *La flexió verbal* unni sistimau li verbi dû dialettu valincianu. St'òpira addivintau lu rifirimentu principali  pi l'usu nurmativu di verbi, e ancora veni usatu pi la struzzioni di studenti valinciani. Sparti di chissu, è mpurtanti capiri lu vucabbulariu riccu chi vinni dî soi òpiri, spiciarmenti dî soi *rondalles*, chi arricògghinu paroli e liggenni di tutti li banni valinciani.

## Òpiri littirarî

La sò òpira cchiù cèlibbri è *Rondalles valencianes* (1950-1958), unni si tròvanu 36 fàvuli pupulani valinciani scritti ntôn modu littirariu. Àutri òpiri ntôn modu sìmili sunnu *Narracions de la Foia de Castalla* (1953), e *Meravelles i picardies* (1964-1970). Lu sò primu rumanzu era  *L'ambició d'Aleix* chi vinni accuminzatu ntê 1940ini e 1950ini, ma era cuntinuamenti riscrittu fini lu 1960. Forsi la sò òpira cchiù mpurtanti è *Cicle de Cassana* chi cumprenni tri rumanzi: *Sense la terra promesa* (1960), *Temps de batuda* (1983), and *Enllà de l'horitzó* (1991). La *Cicle de Cassana* triluggia cerca a riscupriri la mimoria cullittiva tra 1916 e 1939, chi vinni riprimuta e ammucciata pû fattu dâ dittatura. Ntô 1982 pubbricau *La idea de l'emigrant*.

## Premi

* 1983, *Premi Sanchis Guarner*.
* 1985, *Premi de les Lletres Valencianes*.
* 1986, Membru dû Dipartamentu di Filoluggìa ntô *Institut d'Estudis Catalans*.
* 1987, *Premi d'Honor de les Lletres Catalanes*.
* 1987, Mèmmuru dû Cumitatu ntô *Institut Interuniversitari de Filologia Valenciana*.
* 1993, Honoris Causa Doctor di l'Univirsitati di Valencia.
* 1993, *Creu de Sant Jordi* dâ *Generalitat de Catalunya*.
* 1996, *Miquelet d'Honor* dâ *Societat Coral El Micalet*, di Valencia.
* 1997, *Premi Cavanilles* dû *Institut Valencià d'Excursionisme i Natura*.
* 1998, Honoris Causa Doctor di l'Univirsitati di l'Ìsuli Baliàrichi.
* 1999, Honoris Causa Doctor di l'Univirsitati di Jaume I.
* 1999, Honoris Causa Doctor di l'Univirsitati d'Alicante.
* 1999, Honoris Causa Doctor di l'Univirsitati di *Politècnica de València*.

Catigurìa:Catalugna
Valor i Vives, Enric
Valor i Vives, Enric
Valor i Vives, Enric